Recommended byColombia
అంకితం నీకే అంకితం
నాగార్జున వచ్చీరాగానే మన టీవీ ద్వారా హౌస్‌మేట్స్‌ను పలకరించారు. వాళ్లకు ఒక గేమ్‌ను పరిచయం చేశారు. ‘‘అంకితం నీకే అంకితం’’ ఆ గేమ్ పేరు. ప్రతి ఒక కంటెస్టెంట్ తమ ముందున్న కవర్లలో ఒకటి తీసి పేపర్‌పై ఉన్న పాటను చూడాలి. దాన్ని బయటికి చదవకుండా ఆ పాటను మిగిలిన హౌస్‌మేట్స్‌లో ఎవరికో ఒకరికి అంకితం ఇవ్వాలి. ఆ తరవాత ఆ పాటకు సరదాగా స్టెప్పులేయాలి. ఆ పాటను అంకితం చేసినందుకు సరైన కారణం చెప్పాలి. ఇలా పాటను అంకితం ఇచ్చే మొదటి అవకాశాన్ని నాగార్జున శ్రీముఖికి కల్పించారు. శ్రీముఖి ఆ పాటను రాహుల్‌కి అంకితం ఇచ్చారు. ఇంతకీ ఆ పాట ‘సై’ సినిమాలోని ‘పంతం నీకా నాకా సై’. ఈ పాటను రాహుల్‌కి ఇవ్వడానికి గల కారణాన్ని నాగార్జున అడగగా.. ‘‘ఇది ఇంకొకిరి షూట్ అవ్వదు సార్. అంది అందరికీ తెలిసిందే’’ అని కెప్టెన్సీ టాస్క్ సమయంలో జరిగిన గొడవను ఉద్దేశించి చెప్పారు.
ఈ గేమ్‌లో ఒక్కో కంటెస్టెంట్ పాటను అంకితం చేసిన జాబితా, పాట ఇలా ఉంది..
శ్రీముఖి - రాహుల్ - పంతం నీకా నాకా సై
శివజ్యోతి - అలీ - మౌనంగానే ఎదగమని
బాబా భాస్కర్ - తమన్నా - ఒక్కమగాడు
పునర్నవి - రవికృష్ణ - ఓ చక్కనోడ
హిమజ - బాబా భాస్కర్ - నువ్వు విజిలిస్తే ఆంధ్ర సోడా బుడ్డి
వరుణ్ సందేశ్ - వితికా షెరు - కన్నుల్లో నీ రూపమే
రాహుల్ - రోహిణి - చూపుల్తో గుచ్చి గుచ్చి చంపకే
అశు రెడ్డి - వితికా షెరు - గోవిందా గోవిందా
రవికృష్ణ - అలీ రజా - లుక్ ఎట్ మై ఫేస్ ఇన్ ద మిర్రర్
రోహిణి - బాబా భాస్కర్ - దొంగ దొంగ వచ్చాడే
వితికా షెరు - శివజ్యోతి - నాలో నేను లేనే లేను
అలీ రజా - రవికృష్ణ - నీ దూకుడు
తమన్నా - రవికృష్ణ - మగాళ్లు వట్టి మాయగాళ్లు
మహేష్ విట్ట - పునర్నవి - అమ్మ బ్రహ్మదేవుడో కొంప ముంచినావురో
ఈ గేమ్‌లో బాబా భాస్కర్ తన స్టెప్పులతో సందడి చేశారు. తమన్నాతో ఒక్కమగాడు సాంగ్‌కు స్టెప్పులేసిన బాబా.. రోహిణి, హిమజలతోనూ అంతే జోష్‌తో డ్యాన్స్ చేశారు. ఇక పునర్నవితో రవికృష్ణ, మహేష్ డ్యాన్స్ చేసినప్పుడు ఎక్కడో కాలుతున్న వాసన వస్తోందంటూ రాహుల్‌ను ఉద్దేశించి నాగార్జున సరాదాగా ఆటపట్టించారు. మహేష్‌తో పునర్నవి డ్యాన్స్ చేసే సమయంలో అయితే అలీ ఏకంగా కార్బన్ డైఆక్సైడ్ సిలిండర్‌ను తీసుకొచ్చేశారు. అదెందుకు అని నాగార్జున అడిగితే కాలిపోయిన వాసన వస్తోంది సార్ ఒకవేళ మంటలు వస్తే ఆర్పుదామని సరదాగా సమాధానం ఇచ్చారు అలీ. మొత్తానికి ఈ గేమ్ చాలా సరదాగా సాగింది.
ఈ గేమ్ మధ్యలోనే అశురెడ్డిని నాగార్జున స్టోర్ రూంలోకి వెళ్లి అక్కడున్న సూట్‌కేసును తీసుకురమన్నారు. దానిపై ఉన్న పేరును చూపించొద్దని అశుకు చెప్పారు. ఆమె కూడా సీక్రెట్‌గా సూట్‌కేసును తీసుకొచ్చి సోఫాల వెనుక పెట్టారు. ఆ తరవాత నాగార్జున ఐదు అంకెలు లెక్కబెట్టారు. వెంటనే అశురెడ్డి రాహుల్ పేరును ప్రకటించారు. అంటే, ఈ వారం ఎలిమినేషన్‌లో మొదటిగా సేఫ్ జోన్‌లోకి వెళ్లింది రాహుల్. ఆ తరవాత పునర్నవిని సేఫ్ జోన్‌లో వేశారు.
వెన్నెల కిషోర్ సందడి
‘మన్మథుడు 2’ సినిమాలో ప్రేక్షకులను కడుపుబ్బా నవ్వించిన వెన్నెల కిషోర్‌ను వేదికపైకి నాగార్జున ఆహ్వానించారు. కిషోర్ వచ్చినా హౌస్‌లో ఉన్నవారెవరూ నవ్వలేదు. దీంతో ‘‘ఇదేంటి సార్ ఎవ్వరూ నవ్వట్లేదు.. నా కెరీర్ అప్పుడే అయిపోయిందా?’’ అని నాగార్జునను కిషోర్ అడిగారు. నేనే నవ్వొద్దన్నానులే, నవ్వితే బయటికి పంపిస్తే అని వార్నింగ్ ఇచ్చా అని నాగ్ చెప్పారు. ‘‘నాకే డిప్రెషన్‌గా ఉంది సార్. కాస్త నవ్వమని చెప్పండి’’ అని కిషోర్ రిక్వెస్ట్ చేశారు. దీంతో హౌస్‌మేట్స్ నవ్వించడానికి వారికి ‘మన్మథుడు 2’ ట్రైలర్ వేసి చూపించారు. ఆ తరవాత కిషోర్ మాట్లాడుతూ తాను బిగ్ బాస్ షోను ఫాలో అవుతున్నానని చెప్పారు. తాను చూశాను అనడానికి సాక్ష్యంగా ఒక్కో హౌస్‌మేట్ యాక్టివిటీ గురించి చెప్పుకొచ్చారు. కిషోర్ ద్వారానే సేఫ్ జోన్‌లోకి వెళ్లిన మూడో వ్యక్తి పేరును ప్రకటించారు. ఆ మూడో వ్యక్తి బాబా భాస్కర్.
కిషోర్‌ని షో నుంచి దగ్గరుండి పంపించిన తర్వాత మళ్లీ వచ్చిన నాగార్జున బాబా భాస్కర్‌ను సోఫా వెనకున్న సూట్ కేసును తీసుకురమన్నారు. ఆ సూట్ కేసును ప్రాపర్టీలా వాడుకుని బిగ్ బాస్ థీమ్ మ్యూజిక్‌కు డ్యాన్స్ చేయాలని చెప్పారు. ఆయన చెప్పిన విధంగానే బాబా భాస్కర్ డ్యాన్స్ చేశారు. ఆ తరవాత తమన్నా, వితికాలలో తమన్నా ఎలిమినేట్ అయినట్లు ప్రకటించారు. ప్రేక్షకులు తమన్నాకే తక్కువ ఓట్లు వేసినట్లు నాగార్జున చెప్పారు.
బాబా భాస్కర్‌కు కూతురిగా పుట్టుండాల్సింది..
బిగ్ బాస్ హౌస్ నుంచి బయటికి వచ్చిన తమన్నా ఎంతో జోష్‌తో వేదికపైకి వచ్చారు. నాగార్జున నోటి వెంబడి తన పేరు రావడం తన అదృష్టమని తమన్నా అన్నారు. బిగ్ బాస్ షోలోకి అడుగుపెట్టడం తన కల అని ఆ కల నెరవేరినందుకు చాలా ఆనందంగా ఉందని చెప్పారు. ఈ షోలోకి వచ్చి తాను చాలా నేర్చుకున్నానని వెల్లడించారు. ఆ తరవాత తమన్నాకు నాగార్జున ఒక చిన్న టాస్క్ ఇచ్చారు. హౌస్‌లో ఉన్న వాళ్ల ఒక్కో హౌస్‌మేట్ ఫొటోను చూపిస్తూ వాళ్ల గురించి ఒక్క నిమిషంలో ఆగకుండా మాట్లాడమన్నారు. తమన్నా చెప్పే విషయాలను మన టీవీ ద్వారా హౌస్‌మేట్స్ చూస్తూ ఉంటారు. ఇలా ఒక్కొక్కరి గురించి తమన్నా తనకు తోచిన విధంగా చెప్పారు.
అయితే, బాబా భాస్కర్ విషయంలో ఆమె కాస్త ఎమోషన్ అయ్యారు. ‘‘నా తల్లి, నా తండ్రి, నా గురువు అన్నీ బాబా భాస్కర్. నిజంగా బాబా భాస్కర్‌కే నేను పుట్టుంటే సూపర్ లేడీ అయ్యేదాన్ని’’ అని తమన్నా కంటతడి పెట్టుకున్నారు. రోహిణి హౌస్‌లో నటిస్తోందని, ఆమె ఈ షోకే వేస్ట్ అని తీసిపారేశారు. ఇక రవికృష్ణను ఇప్పటికైనా చిన్నపిల్లాడిలా కాకుండా మగాడిలా ఆడాలని సూచించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.